
1. Asjaolud ja menetluse käik

Narva Linnavalitsuse Rahandusamet on teostanud 2007. aasta I. kvartalis Narva Paemurru Spordikooli tegevuse kontrolli. Kontrolli tulemuseks sai Narva Linnavalitsuse Rahandusameti poolt koostatud akt, milles on tehtud ettepanekud viia Narva Paemurru Spordikooli põhimääruse sisse vajalikud muudatused. Antud akti tulemuste alusel Narva Linnavalitsus 04.04.2007.a. võttis vastu korralduse nr 457-k, millega kohustus tegema vajalikud muudatused Narva Paemurru Spordikooli põhimääruses. Narva Spordikooli Energia põhimääruse analüüsi põhjal selgus, et ka Narva Spordikooli Energia põhimäärus vajab muumist.
Narva Spordikool Energia on munitsipaalhuvialakool, mille asutajaks on Narva Linnavalitsus. Narva Spordikooli Energia põhimäärus oli kinnitatud Narva Linnavalitsuse 24.03.1999.a. korraldusega nr 549-k.
2. Õiguslikud alused

Huvialakooli seaduse § 4 lõike 2 kohaselt huvialakooli põhikirja kinnitab huvialakooli asutaja.

Huvialakooli seaduse §3 lõike 2 kohaselt munitsipaalhuvialakooli asutab valla- või linnavalitsus.

3. Otsus

3.1 Muuta Narva Spordikooli Energia põhimääruse punkti 2, täiendades selle lausega „Spordikooli kõrgemalseisvaks organiks on Narva Linnavalitsuse Kultuuriosakond”.

3.2 Muuta Narva Spordikooli Energia põhimääruse punkti 29 ja sõnastada see järgmises redaktsioonis:

„Spordikooli direktori kohustus on tagada spordikooli tulemuslik funktsioneerimine ja arendamine. Direktor kinnitab spordikooli õppeplaani, teostab spordikooli töö üldjuhtimist, organiseerib spordikooli asjaajamist ja raamatupidamist ning vastutab asjaajamise ja raamatupidamise korraldamise ja teostamise eest. Direktor vastutab kogu õppe- ja kasvatustöö, metoodilise, administratiiv-majandusliku tegevuse, pedagoogilise ja majandus-tehnilise personali valiku ja töölerakendamise eest. Direktor võib teha tehinguid, mis on suunatud spordikooli põhimäärusega ettenähtud eesmärkide ja ülesannete täitmisele.”
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

